ముంబై: ప్రధాని మోదీ ఆర్థిక విధానాలపై ప్రముఖ ఆర్థికవేత్త, నోబెల్ బహుమతి గ్రహీత అమర్త్యసేన్ మరోసారి తన అసంతృప్తి వ్యక్తం చేశారు. ప్రభుత్వ పెద్ద నోట్ల రద్దు నిర్ణయాన్ని ‘లక్ష్యం లేని క్షిపణి ప్రయోగం’గా అభివర్ణించారు. ఈ విషయంలో మోదీ సర్కార్ ప్రజాస్వామ్య సంప్రదాయాలకూ తిలోదకాలిస్తూ ఏకపక్షంగా నిర్ణయం తీసుకుందని విమర్శించారు. ‘ప్రభుత్వం ఏకపక్షంగా ఇలాంటి క్షిపణి ప్రయోగాలు చేస్తూనే ఉంది. అలాగే ఒక శుభోదయంలో పెద్ద నోట్ల రద్దు అనే క్షిపణిని ప్రయోగించారు. దీని వల్ల ప్రజలు అనేక బాధలు అనుభవిస్తున్నారు. దీంతో ఈ క్షిపణి ఎక్కడ పడిందో తెలియడం లేదు’ అన్నారు. ‘ఆందరికీ ఆరోగ్య రక్షణ - ఎందుకు? ఎలా’ అనే అంశంపై జరిగిన సదస్సుకు హాజరైన సందర్భంగా అమర్త్యసేన్ ఈ వ్యాఖ్యలు చేశారు. చైనాలాంటి కమ్యూనిస్టు దేశాల్లో కొద్ది మంది వ్యక్తులు ముందు చూపుతో నిర్ణయాలు తీసుకుంటే.. భారత్ లాంటి ప్రజాస్వామ్య దేశాల్లో ప్రజల అభిమతం మేరకే నిర్ణయాలు తీసుకుంటారన్నారు. అయితే పెద్ద నోట్ల రద్దు వంటి కీలక నిర్ణయాలు తీసుకునే విషయంలో దేశ ప్రజలకు ఎలాంటి పాత్ర లేకుండా పోయిందని అమర్త్యసేన్ విచారం వ్యక్తం చేశారు. ఇలాంటి ఏకపక్ష నిర్ణయాల వల్ల ఆర్థిక వ్యవస్థకు ఎలాంటి ఉపయోగం ఉండదని కూడా సేన్ స్పష్టం చేశారు. దేశంలో ఆరోగ్య రక్షణ పరిస్థితిపైనా ఆందోళన వ్యక్తం చేశారు. మన దేశ జిడిపిలో ఒక శాతం కూడా ఆరోగ్య రంగంపై ఖర్చు చేయలేక పోతున్న విషయాన్ని గుర్తు చేశారు. రాష్ట్రీయ సురక్ష బీమా యోజన వంటి పథకాల ద్వారా ప్రైవేట్ ఆస్పత్రులను పోషించడాన్నీ అమర్త్యసేన్ తప్పుబట్టారు. వెంటనే ఇలాంటి పథకాలను నిలిపి వేయాలన్నారు.
mumbai: pradhaani modii aardhika vidhaanaalapai pramukha aardhikavetta, nobel bahumati graheeta amartyasen marosari tana asantrupti vyaktam chesaru. prabhutva pedda notla raddu nirnayaanni ‘lakshyam laeni kshipani prayogam’gaa abhivarninchaaru. ee vishayamlo modii sarkar prajaaswaamya sampradaayaalakuu tilodakaalistuu ekapakshamgaa nirnayam teesukundani vimarsinchaaru. ‘prabhutvam ekapakshamgaa ilanti kshipani prayogaalu chestune undi. alaage oka subhodayamlo pedda notla raddu ane kshipanini prayoginchaaru. deeni valla prajalu aneka baadhalu anubhavistunnaaru. deentho ee kshipani ekkada padindo teliyadam ledu’ annaru. ‘aandarikee aarogya rakshana - enduku? ela’ ane amsampai jarigina sadassuku haajaraina sandarbhamgaa amartyasen ee vyaakhyalu chesaru. chainalanti kamyuunistu deshaallo koddi mandi vyaktulu mundu chuuputhoo nirnayaalu teesukunte.. bharat lanti prajaaswaamya deshaallo prajala abhimatam merake nirnayaalu teesukuntaarannaaru. ayithe pedda notla raddu vanti keelaka nirnayaalu teesukune vishayamlo desha prajalaku elanti paatra lekunda poyindani amartyasen vichaaram vyaktam chesaru. ilanti ekapaksha nirnayaala valla aardhika vyavasthaku elanti upayogam undadani kuudaa saen spashtam chesaru. desamlo aarogya rakshana paristhitipainaa aandolana vyaktam chesaru. mana desha jidipilo oka saatam kuudaa aarogya rangampai kharchu cheyaleka potunna vishayaanni gurtu chesaru. rashtriiya suraksha beema yojana vanti pathakaala dwara private aaspatrulanu pooshinchadaannii amartyasen tappubattaaru. ventane ilanti pathakaalanu nilipi veyaalannaaru.